**Národná rada Slovenskej republiky**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## **IV. volebné obdobie**

 Číslo: 2346/2009

**1263a**

# S p o l o č n á s p r á v a

výborov Národnej rady Slovenskej republiky o výsledku prerokovania návrhu na vyslovenie súhlasu Národnej rady Slovenskej republiky s prístupom Slovenskej republiky k Singapurskému dohovoru o práve ochrannej známky z 27. marca 2006 (tlač **1263**)

**I.**

Predseda Národnej rady Slovenskej republiky rozhodnutím z 12. novembra 2009 č. 1335 pridelil návrh na prerokovanie:

Ústavnoprávnemu výboru Národnej rady Slovenskej republiky a

Výboru Národnej rady Slovenskej republiky pre hospodársku politiku.

Za gestorský výbor určil Výbor Národnej rady Slovenskej republiky pre hospodársku politiku a lehotu na prerokovanie návrhu vo výboroch vrátane v gestorskom výbore určil do 27. novembra 2009.

**II.**

Ústavnoprávny výbor Národnej rady Slovenskej republiky o návrhu rokoval 19. novembra 2009 a prijal uznesenie č. 765. Výbor Národnej rady Slovenskej republiky pre hospodársku politiku o návrhu rokoval 19. novembra 2009 a prijal uznesenie č. 608.

V týchto uzneseniach výbory odporúčali Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s prístupom Slovenskej republiky k Singapurskému dohovoru o práve ochrannej známky z 27. marca 2006 a rozhodnúť o tom, že ide o medzinárodnú zmluvu podľa článku 7 ods. 5 Ústavy Slovenskej republiky a táto má prednosť pred zákonmi.

**III.**

Gestorský výbor na základe stanovísk príslušných výborov vyjadrených v ich uzneseniach a  stanovísk poslancov gestorského výboru vyjadrených v  rozprave k tomuto návrhu odporúča

Národnej rade Slovenskej republiky

podľa čl. 86 písm. d) Ústavy Slovenskej republiky

**vysloviť súhlas**

s prístupom Slovenskej republiky k Singapurskému dohovoru o práve ochrannej známky z 27. marca 2006

a

**rozhodnúť**

o tom, že ide o medzinárodnú zmluvu podľa článku 7 ods. 5 Ústavy Slovenskej republiky a táto má prednosť pred zákonmi.

Spoločná správa výborov Národnej rady Slovenskej republiky o výsledku prerokovania návrhu na vyslovenie súhlasu Národnej rady Slovenskej republiky s prístupom Slovenskej republiky k Singapurskému dohovoru o práve ochrannej známky z 27. marca 2006 (tlač **1263a**) vrátane návrhu uznesenia Národnej rady Slovenskej republiky, bola schválená uznesením gestorského výboru z 1. decembra 2009 č. 617.

Bratislava 1. decembra 2009

Maroš **K o n d r ó t, v.r.**

 predseda Výboru NR SR pre

hospodársku politiku

Príloha  k spoločnej správe

 (tlač **1263a**)

### N á v r h

číslo............

Uznesenie

Národnej rady Slovenskej republiky

z ............

k návrhu na vyslovenie súhlasu Národnej rady Slovenskej republiky s prístupom Slovenskej republiky k Singapurskému dohovoru o práve ochrannej známky z 27. marca 2006 (tlač **1263**)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Národná rada Slovenskej republiky

podľa čl. 86 písm. d) Ústavy Slovenskej republiky

**vyslovuje súhlas**

s prístupom Slovenskej republiky k Singapurskému dohovoru o práve ochrannej známky z 27. marca 2006

a

**rozhodla**,

že ide o medzinárodnú zmluvu podľa článku 7 ods. 5 Ústavy Slovenskej republiky a táto má prednosť pred zákonmi.